
24 Φεβρουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 578 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της υπ'αριθ. 2397/2016 απόφασης 
του Υπουργού Εσωτερικών και Διοικητικής Ανα¬ 
συγκρότησης «Σύσταση και συγκρότηση Επιτρο¬ 
πής με αντικείμενο την Διαπεριφερειακή Συνερ¬ 
γασία με την Ρωσική Ομοσπονδία» (Β' 342). 

2 

Απονομή ηθικής αμοιβής επαίνου στον μόνιμο 
τακτικό υπάλληλο της Υπηρεσίας Υποδοχής και 
Ταυτοποίησης Καραγιαννάκη Μάριο. 

3 

Ορισμός αποφαινομένων οργάνων για την εκτέ¬ 
λεση του έργου: «Αποκατάσταση των λειτουργι¬ 
κών βαθών του λιμένα Σίκινου». 

4 

Λεπτομέρειες εφαρμογής του κατ' εξουσιοδό¬ 
τηση Καν. (ΕΕ) 2016/1613 της επιτροπής για τη 
χορήγηση έκτακτης ενίσχυσης προσαρμογής σε 
παραγωγούς γάλακτος. 

5 

Καθορισμός ωραρίου εργασίας κλάδων μονίμου 
και με ΣΕΙΔ προσωπικού των Δασικών Υπηρεσιών 
κατά τις απογευματινές ώρες των εργασίμων ημε¬ 
ρών, τις νυχτερινές ώρες, καθώς και τα Σάββατα, 
τις Κυριακές και τις εξαιρέσιμες ημέρες έτους 2017. 

6 

Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίας του μόνιμου 
προσωπικού και του προσωπικού με σχέση εργα¬ 
σίας ιδιωτικού δικαίου του Γενικού Νοσοκομείου 
Σάμου «Άγιος Παντελεήμων» για το έτος 2017. 


ΑΠΟΦΑΣΕΙΣ 

Αριθ.3913 _ (1) 

Τροποποίηση της υπ'αριθ. 2397/2016 απόφα¬ 
σης του Υπουργού Εσωτερικών και Διοικητικής 
Ανασυγκρότησης «Σύσταση και συγκρότηση Επι¬ 
τροπής με αντικείμενο την Διαπεριφερειακή Συ¬ 
νεργασία με την Ρωσική Ομοσπονδία» (Β' 342). 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1) Τις διατάξεις: 

α) Τηςπαρ. 18 του άρθρου 18τουν. 2503/1997 «Διοί¬ 


κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (Α' 107). 

β)Του άρθρου 90του Κώδικα Νομοθεσίαςγιατην Κυ¬ 
βέρνηση και τα Κυβερνητικά όργανα που κυρώθηκε με 
το άρθρο 1 του π.δ. 63/2005 (Α' 98). 

γ) Του π.δ. 105/2014 «Οργανισμός Υπουργείου Εσωτε¬ 
ρικών» (Α' 172) [διόρθωση σφαλμάτων (Α' 193)], όπως 
ισχύει. 

δ) Του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής, και Υπουργείου Ψηφιακής Πολιτικής, Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

ε) Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2) Την υπ' αριθ. 2397/2016 απόφαση του Υπουργού 
Εσωτερικών και Διοικητικής Ανασυγκρότησης «Σύσταση 
και συγκρότηση Επιτροπής με αντικείμενο την Διαπεριφε- 
ρειακή Συνεργασία με την Ρωσική Ομοσπονδία» (Β' 342). 

3) Το Πρωτόκολλο της 10ης Συνόδου της Μεικτής 
Διυπουργικής Επιτροπής Οικονομικής, Βιομηχανικής, 
Τεχνολογικής και Επιστημονικής Συνεργασίας μεταξύ της 
Ελληνικής Δημοκρατίας και της Ρωσικής Ομοσπονδίας, 

4) Το γεγονός ότι η λειτουργία της συγκεκριμένης 
Επιτροπής κρίνεται απαραίτητη, αφενός μεν για την 
προώθηση και παρακολούθηση της διαπεριφερειακής 
συνεργασίας Ελλάδας - Ρωσίας, ιδιαίτερα στο πλαίσιο 
της Μεικτής Διυπουργικής Επιτροπής Οικονομικής, Βι- 
ομηχανικήςΤεχνολογικής και Επιστημονικής Συνεργασί¬ 
ας Ελλάδας - Ρωσίας, αφ' ετέρου δε για τον συντονισμό 
των Περιφερειών με συναρμόδιους φορείς στο πλαίσιο 
σχεδιασμού και υλοποίησης δράσεων και εκδηλώσεων. 

5) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Α.Τροποποιούμε την υπ'αριθ. 2397/2016 απόφαση 
του Υπουργού Εσωτερικών και Διοικητικής Ανασυγκρό¬ 
τησης (Β' 342), ως εξής: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'578/24.02.2017 


1. Στο σημείο Β6 αυτής αντικαθιστούμε την Μαρία 
Παπακωνσταντίνου με τον Αθανάσιο Αναστόπουλο, 
Διπλωματικό Σύμβουλο του Υπουργείου Εσωτερικών. 

2. Στο σημείο Β7 αυτής αντικαθιστούμε τον Παναγιώτη 
Στενό με την Μαργαρίτα Σύρκου, Ειδική Σύμβουλο του 
Υπουργού Εσωτερικών. 

3. Στο σημείο Β8 αυτής αντικαθιστούμε τον Παναγιώ¬ 
τη Φωτιάδη με τον Αντώνιο Καρβούνη, υπάλληλο του 
κλάδου ΠΕ Διοικητικού-Οικονομικού της Διεύθυνσης 
Οικονομικής και Αναπτυξιακής Πολιτικής Τοπικής Αυ¬ 
τοδιοίκησης του Υπουργείου Εσωτερικών. 

4. Στο σημείο Β8 αυτής αντικαθιστούμε το αναπληρω¬ 
ματικό μέλος Αντώνιο Καρβούνη, υπάλληλο του κλάδου 
ΠΕ Διοικητικού-Οικονομικού της Διεύθυνσης Οικονομι¬ 
κής και Αναπτυξιακής ΠολιτικήςΤοπικής Αυτοδιοίκησης 
του Υπουργείου Εσωτερικών, με την Σεβαστή Μπέσιου, 
υπάλληλο του κλάδου ΠΕ Διοικητικού - Οικονομικού, 
Προϊστάμενη του Τμήματος Αναπτυξιακών Προγραμ¬ 
μάτων της Διεύθυνσης Οικονομικής και Αναπτυξιακής 
ΠολιτικήςΤοπικής Αυτοδιοίκησηςτου Υπουργείου Εσω¬ 
τερικών. 

5. Η παράγραφος δ του σημείου Δ1 αυτής, η οποία 
αφορά το έργο της Επιτροπής, διαμορφώνεται ως εξής: 
«την αποτίμηση των εκδηλώσεων μεταξύ Περιφερειών, 
που υλοποιήθηκαν στο πλαίσιο του «Έτους Ελλάδας στη 
Ρωσία 2016», με γνώμονα την ευχερέστερη προώθηση 
της διαπεριφερειακής συνεργασίας με την Ρωσική Ομο¬ 
σπονδία στο μέλλον». 

Άρθρο 2 

1. Όπου στην υπ' αριθ. 2397/2016 απόφαση του 
Υπουργού Εσωτερικών και Διοικητικής Ανασυγκρό¬ 
τησης (Β' 342), αναφέρεται το Υπουργείο Εσωτερικών 
και Διοικητικής Ανασυγκρότησης, νοείται το Υπουργείο 
Εσωτερικών. 

2. Κατά τα λοιπά ισχύει η υπ'αριθ. 2397/2016 απόφαση 
(Β' 342). 

Άρθρο 3 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθ. 16.1/936 (2) 

Απονομή ηθικής αμοιβής επαίνου στον μόνιμο 
τακτικό υπάλληλο της Υπηρεσίας Υποδοχής και 
Ταυτοποίησης Καραγιαννάκη Μάριο. 

Ο ΥΠΟΥΡΓΟΣ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α) Των άρθρων 61 και 62 ν. 3528/2007 (ΦΕΚ 26 Α') 


«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.», όπως 
ισχύουν όπου αναφέρεται ότι: 

Άρθρο 61: Για πράξεις εξαιρετικές κατά την εκτέλεση 
της υπηρεσίας τους, που δεν επιβάλλονται από τα κα¬ 
θήκοντα τους, καθώς και για την κοινωνική τους δράση, 
μπορεί να απονέμονται στους υπαλλήλους οι ακόλουθες 
κατά περίπτωση ηθικές αμοιβές α) έπαινος, β) μετάλλιο 
διακεκριμένων πράξεων με δίπλωμα. Άρθρο 62, παρ. 1: 
Ο έπαινος απονέμεται με απόφαση του αρμόδιου Υπουρ¬ 
γού μετά από σύμφωνη και ειδικά αιτιολογημένη γνώμη 
του οικείου υπηρεσιακού συμβουλίου. 

Άρθρο 62, παρ. 3: Η πράξη απονομής ηθικής αμοιβής 
δημοσιεύεται στην Εφημερίδα της Κυβερνήσεως και 
ανακοινώνεται με εγκύκλιο σε όλες τις υπηρεσίες του 
Υπουργείου ή του νομικού προσώπου δημοσίου δικαίου 
στο οποίο ανήκει ο υπάλληλος. 

β) Του ν. 4375/2016 (ΦΕΚ 51 Α') «Οργάνωση και λει¬ 
τουργία Υπηρεσίας Ασύλου, Αρχής Προσφυγών, Υπη¬ 
ρεσίας Υποδοχής και Ταυτοποίησης, σύσταση Γενικής 
Γραμματείας Υποδοχής, προσαρμογή της Ελληνικής 
Νομοθεσίας προς τις διατάξεις της Οδηγίας 2013/32/ 
ΕΕ του Ευρωπαϊκού Κοινοβουλίου και του Συμβουλίου 
’σχετικά με τις κοινές διαδικασίες για τη χορήγηση και 
ανάκληση του καθεστώτος διεθνούς προστασίας (αναδι¬ 
ατύπωση) 1 (Γ' 180/29.06.2013), διατάξεις για την εργασία 
δικαιούχων διεθνούς προστασίας και άλλες διατάξεις». 

γ) Της υπ'αριθ. 16931/2016 (ΦΕΚ 1410 Β') απόφασης 
του Αναπληρωτή Υπουργού Εσωτερικών και Διοικητικής 
Ανασυγκρότησης Ιωάννη Μουζάλα «Έναρξη λειτουργίας 
της Υπηρεσίας Υποδοχής και Ταυτοποίησης και ταυτό¬ 
χρονη κατάργηση της Υπηρεσίας Πρώτης Υποδοχής». 

δ) Το π.δ. 123/2016 «Ανασύσταση με μετονομασίατου 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (ΦΕΚ 208/τΒ'/04-11-2016). 

ε) Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών. 

2. Την υπ'αριθ. 16.1/5447/25.09.2015 βεβαίωση της 
Β' Διεύθυνσης Αστυνομίας Δωδεκανήσου, σύμφωνα με 
την οποία ο Καραγιαννάκης μετακινήθηκε στην Κω από 
τις 31/08/2015 έως 04/09/2015, όπου και εργάσθηκε κα¬ 
θημερινώς και επί συνεχούς 24ώρου βάσεως παρουσία 
της Β' Δ/νσης Αστυνομίας και στο λιμένα Κω παρέχοντας 
υπηρεσίες συντονισμού για τις διαδικασίες καταγραφής 
και διαχείρισης των μαζικών μεταναστευτικών ροών στο 
νησί. 

3. Το υπ' αριθ. 1707/08.09.2015 έγγραφο του Ανα¬ 
πληρωτή Υπουργού Εσωτερικών και Διοικητικής Ανα¬ 
συγκρότησης Ιωάννη Μουζάλα, σύμφωνα με το οποίο 
κατά το ανωτέρω χρονικό διάστημα τον συνοδέυσε στην 
Κω προκειμένου να προβεί στις απαραίτητες ενέργειες 
για τον σχεδίασμά των αναγκών πρώτης υποδοχής, την 
επαφή με τις αρμόδιες υπηρεσίες για τον συντονισμό 

των σχετικών διαδικασιών καταγραφής, καθώς και την 
αναζήτηση κατάλληλου χώρου για τη δημιουργία χώρου 
πρώτης υποδοχής στο νησί της Κω. 

4. Το υπ'αριθ. 289/22.01.2016 έγγραφο του Αναπληρω¬ 
τή Υπουργού Εσωτερικών και Διοικητικής Ανασυγκρό¬ 
τησης Ιωάννη Μουζάλα με θέμα την απονομή επαίνου 
στον υπάλληλο της Υπηρεσίας Πρώτης Υποδοχής Κα- 
ραγιαννάκη Μάριο όπου αναφέρεται ότι ο ανωτέρω 
υπάλληλος πληροί τις προϋποθέσεις που προβλέπονται 
από τις οικείες διατάξεις, η εργασία του υπερέβη κατά 
πολύ το επιβαλλόμενο υπηρεσιακό του καθήκον και οι 
προσφερθείσες από αυτόν υπηρεσίες προς το Κράτος 
καταδεικνύουν τη διαρκή έφεση και επιθυμία του για 
προαγωγή του Δημοσίου συμφέροντος. 

5. Την υπ'αριθ. 1240 γνωμοδότηση του Υπηρεσιακού 
Συμβουλίου Πολιτικού Προσωπικού (Πρακτικό υπ'αριθ. 
235) της Γενικής Γραμματείας Δημόσιας Τάξης και της 
Γενικής Γραμματείας Πολιτικής Προστασίας του Υπουρ¬ 
γείου Εσωτερικών και Διοικητικής Ανασυγκρότησης 
(τ. Υπουργείο Προστασίας του Πολίτη) με την οποία γνω- 
μοδότησε υπέρ της απονομής της ηθικής αμοιβής του 
«ΕΠΑΙΝΟΥ» στον Καραγιαννάκη Μάριο, αποφασίζουμε: 

Απονέμουμε στον υπάλληλο Καραγιαννάκη Μάριο 
του Γεωργίου κατηγορίας ΠΕ Διοικητικού - Οικονομικού 
την ηθική αμοιβή του επαίνου, επειδή οι προσφερθεί¬ 
σες από αυτόν υπηρεσίες προς το Κράτος υπερβαίνουν 
κατά πολύ τα όρια της άσκησης των υπηρεσιακών του 
καθηκόντων ως Διοικητικού Υπαλλήλου κατηγορίας ΠΕ 
Διοικητικού Οικονομικού και καταδεικνύουν την διαρκή 
έφεση και επιθυμία του για προαγωγή του Δημοσίου 
Συμφέροντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2017 

Ο Υπουργός 

ΙΩΑΝΝΗΣ ΜΟΥΖΑΛΑΣ 


Αριθ. 3122.1-Τ29/9832 /2017 (3) 

Ορισμός αποφαινομένων οργάνων για την εκτέ¬ 
λεση του έργου: «Αποκατάσταση των λειτουργι¬ 
κών βαθών του λιμένα Σίκινου». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α.Τουν. 2932/2001 (ΦΕΚΑ' 145), άρθρο δέκατο όγδοο, 
«Αρμοδιότητες Γενικής Γραμματείας Λιμένων και Λιμε¬ 
νικής Πολιτικής». 

β.Του ν. 3044/2002 (ΦΕΚ Α' 197) (Άρθρο 14 παρ. 1 πε¬ 
ρίπτωση δ) όπωςαντικαταστάθηκε από το ν. 3153/2003 
(Άρθρο 44 παρ. 1) «Θέματα Λιμενικής Πολιτικής». 

γ.Τουπ.δ. 81/2014 (ΦΕΚΑ' 125):«Αναδιάρθρωση Πε¬ 
ριφερειακών Διοικήσεων Λιμενικού Σώματος - Ελληνικής 
Ακτοφυλακής (Λ.Σ. - ΕΛ.ΑΚΤ.) και Λιμενικών Αρχών και 
ρύθμιση θεμάτων στελέχωσης αυτών». 


δ. Του π.δ. 103/2014 (ΦΕΚ Α' 170): «Οργανισμός 
Υπουργείου Ναυτιλίας και Αιγαίου». 

ε.Του π.δ. 70/2015 (ΦΕΚ Α' 114):«... Ανασύσταση του 
Υπουργείου Ναυτιλίας και Αιγαίου και μετονομασίατου 
σε Υπουργείο Ναυτιλίας και Νησιωτικής Πολιτικής...». 

στ.Του π.δ. 125/2016 (ΦΕΚ 210 Α'), «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Το υπ'αριθ. οικ. 621/05-9-2016 έγγραφο του Δημο¬ 
τικού ΛιμενικούΤαμείου 1 ου με συνημμένη την υπ'αριθ. 
31/2016(ΑΔΑ:7ΦΩ9ΘΡ5Π-ΥΔΛ)απόφασητουΔιοικητικού 
Συμβουλίου του καθώς και το υπ'αριθ. 2020/22-03-2016 
έγγραφο τηςΤεχνικής Υπηρεσίας του Δήμου Ιητών. 

3. Την από 14-12-2016 ορθή επανάληψη της 31/2016 
απόφασης του ΔΣ του Δημοτικού Λιμενικού Ταμείου Ίου. 

4. Την υπ'αριθ. 3122.1-Τ29/214/2017/02-01 -2017 από¬ 
φαση ΓΓΛΛΠΝΕ με θέμα «Αποκατάσταση των λειτουρ¬ 
γικών βαθών του λιμένα Σίκινου» (ΑΔΑ ΩΟΚΥ4653ΠΩ- 
ΨΔ9). 

5. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

1 .Τον ορισμό του Διοικητικού Συμβουλίου του Δημοτι¬ 
κού Λιμενικού Ταμείου Ίου ως Προϊσταμένη Αρχή και της 
Τεχνικής Υπηρεσίας του Δήμου Ιητών ως Διευθύνουσα 
Υπηρεσία για την εκτέλεση του έργου: ««Αποκατάσταση 
των λειτουργικών βαθών του λιμένα Σίκινου»», προϋπο¬ 
λογισμού 51.724,14 ευρώ (πλέον Φ.Π.Α.). 

2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του εν 
λόγω έργου. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Φεβρουάριου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθ. 185/14538 (4) 

Λεπτομέρειες εφαρμογής του κατ' εξουσιοδό¬ 
τηση Καν. (ΕΕ) 2016/1613 της επιτροπής για τη 
χορήγηση έκτακτης ενίσχυσης προσαρμογής σε 
παραγωγούς γάλακτος. 

Ο ΥΠΟΥΡΓΟΣ ΚΑΙ 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

1.1 Του άρθρου 33 παρ. 1, 2 και 3 του ν. 2538/1997 
«Τροποποίηση της κείμενης νομοθεσίας για τα γεωρ¬ 
γικά και κτηνιατρικά φάρμακα, ρύθμιση χρεών συνε¬ 
ταιριστικών οργανώσεων και άλλες διατάξεις» (Α' 242), 
όπως η παρ. 3 αντικαταστάθηκε με το άρθρο 33 του 
ν. 3147/2003 «Ρύθμιση θεμάτων αγροτικής γης, επίλυση 
ζητημάτων αποκατασταθέντων και αποκαθισταμένων 
κτηνοτροφών και άλλες διατάξεις (Α' 135). 

1.2 Του άρθρου 62 παρ. 2 του ν. 4235/2014 «Διοικη¬ 
τικά μέτρα, διαδικασίες και κυρώσεις στην εφαρμογή 
της ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α' 32). 

1.3 Του άρθρου 90 του Κώδικα Νομοθεσίας για την 
Κυβέρνηση καιτα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

1.4 Του π.δ. 70/2015 (ΦΕΚΑ' 114) «Ανασύσταση των 
Υπουργείων Πολιτισμού και Αθλητισμού, Μεταφορών 
και Δικτύων, Αγροτικής Ανάπτυξης και Τροφίμων...». 

1.5 Του π.δ. 73/2015 (ΦΕΚ Α' 116) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

1.6 Την απόφαση Υ1 «Καθορισμός σειράς τάξης των 
Υπουργείων» και την απόφαση Υ2 «Σύσταση θέσεων 
Αναπληρωτών Υπουργών και Υφυπουργών» (ΦΕΚ Β' 
2076). 

1.7 Του π.δ. 107/2014 «Οργανισμός Υπουργείου» (Α' 
174) όπωςτροποποιήθηκε με την παρ. 3 του άρθρου 31 
και το άρθρο 45 του ν. 4305/2014 (Α' 237). 

1.8 Τηνυπ'αριθ.Υ200/21 -11 -2016 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755). 

2. Τους κανονισμούς: 

2.1 (ΕΕ) 1308/2013 του Ευρωπαϊκού Κοινοβουλίου και 
του Συμβουλίου «για τη θέσπιση κοινής οργάνωσης των 
αγορών γεωργικών». 

2.2 (ΕΕ) 2016/1316 της Επιτροπής για την χορήγηση 
έκτακτης ενίσχυσης σε κτηνοτρόφους. 

3. Την ανάγκη στοχευόμενης οικονομικής στήριξης 
των παραγωγών γάλακτος στις περιοχές των νησιών του 
Αιγαίου που πλήττονται ιδιαίτερα λόγω και της προσφυ- 
γικής κρίσης. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, δεδομένου ότι οι δαπάνες που θα 
προκληθούν από την καταβολή της εν λόγω ενίσχυσης 
θα καλυφθούν εξ' ολοκλήρου από ενωσιακή χρηματο¬ 
δότηση, αποφασίζουμε: 

Άρθρο 1 

Πεδίο Εφαρμογής 

1. Με την παρούσα απόφαση θεσπίζονται οι λεπτομέ¬ 
ρειες χορήγησης της έκτακτης ενίσχυσης βάσει του κατ' 
εξουσιοδότηση κανονισμού (ΕΕ) 2016/1613 της επιτρο¬ 
πής συνολικού προϋπολογισμού 1.683.910 €. 

2. Η ενίσχυση που προβλέπεται στην παρούσα χορη¬ 
γείται ως μέτρο στήριξης των γεωργικών αγορών σύμ¬ 
φωνα με το άρθρο 4, παράγραφος 1, στοιχείο α) του Καν 
(ΕΕ) 1306/2013. 

Άρθρο 2 

Δικαιούχοι - Όροι Επιλεξιμότητας 

1. Δικαιούχοι της έκτακτης ενίσχυσης είναι όσοι πλη¬ 
ρούν τους κάτωθι όρους επιλεξιμότητας: 


1.1. Είναι κάτοχοι κτηνοτροφικών εκμεταλλεύσεων 
γαλακτοπαραγωγικής και μικτής κατεύθυνσης με έδρα 
τα εξής νησιά του Αιγαίου, Μυτιλήνη, Χίος, Σάμος, Λέρος, 
Κως και Μεγίστη, εξαιρουμένων όσων η εκμετάλλευση 
δηλώνεται στο Ολοκληρωμένο Πληροφοριακό Σύστημα 
Κτηνιατρικής (Ο.Π.Σ.Κ.) ως ενσταβλισμένη. 

1.2. Έχουν υποβάλει ενιαία αίτηση ενίσχυσης για το 
έτος 2016. 

1.3. Διατήρησαν την εκμετάλλευση τους ενεργή έως 
και τις 31/12/2016. Ως ενεργή εκμετάλλευση ορίζεται η 
εκμετάλλευση βοοειδών ή αιγοπροβάτων της οποίας η 
λειτουργία δεν έχει διακοπεί στο Ο.Π.Σ.Κ. 

1.4. Όσον αφορά στα αιγοπρόβατα, να έχουν ολοκλη¬ 
ρώσει τη διαδικασία της ετήσιας απογραφής της αιγο- 
προβατοτροφικής εκμετάλλευσης τους έτους 2016. Αυτό 
διαπιστώνεται από την καταχώρηση στο Ο.Π.Σ.Κ. της εν 
λόγω ετήσιας απογραφής. 

1.5 Τηρούν τις κανονιστικές απαιτήσεις διαχείρισης 
της κτηνοτροφικής εκμετάλλευσης, σύμφωνα με τα 
οριζόμενα στο άρθρο 93, του Καν (ΕΕ) 1306/2013 του 
Ευρωπαϊκού Κοινοβουλίου του Συμβουλίου. 

Άρθρο 3 

Έλεγχοι 

1. Αρμόδια αρχή για τον συντονισμό και τη διενέργεια 
των ελέγχων ορίζεται ο Ο.Π.Ε.Κ.Ε.Π.Ε. 

2. Οι έλεγχοι για την ενίσχυση που προβλέπεται στην 
παρούσα απόφαση είναι διοικητικοί και επιτόπιοι. 

3. Διοικητικοί έλεγχοι: Οι διοικητικοί έλεγχοι (δια- 
σταυρωτικοί, μηχανογραφικοί) πραγματοποιούνται σε 
ποσοστό 100% επί του συνόλου των δικαιούχων κτη¬ 
νοτροφών και αφορούν στην εξακρίβωση της αλήθειας 
των δηλωθέντων και λοιπών στοιχείων, καθώς και στην 
επιλεξιμότητατων ζώων. Για τη διενέργεια των διοικητι¬ 
κών ελέγχων χρησιμοποιούνται τα στοιχεία του Ο.Π.Σ.Κ. 
τα οποία τίθενται στη διάθεση του Ο.Π.Ε.Κ.Ε.Π.Ε. από την 
αρμόδια για την τήρηση τους υπηρεσία. 

4. Επιτόπιοι έλεγχοι: Για τις ανάγκες χορήγησης της ενί¬ 
σχυσης θα ληφθούν υπόψη τα αποτελέσματα των επιτό¬ 
πιων ελέγχων που έχουν διεξαχθεί από τον Ο.Π.Ε.Κ.Ε.Π.Ε. 
στο πλαίσιο άλλων μέτρων στήριξης που χρηματοδοτού¬ 
νται από το Ευρωπαϊκό Γεωργικό Ταμείο Εγγυήσεων και 
το Ευρωπαϊκό Γεωργικό Ταμείο Αγροτικής Ανάπτυξης. 

5. Οι δυνάμει δικαιούχοι οφείλουν να δέχονται και 
να διευκολύνουν τους προβλεπόμενους ελέγχους από 
τις αρμόδιες Εθνικές και Ενωσιακές Επιτροπές ελέγχου 
παρέχοντας οποιοδήποτε συμπληρωματικό στοιχείο ή 
πληροφορία τους ζητηθεί. 

Άρθρο 4 

Προσδιορισμός επιλέξιμων προς πληρωμή ζώων 

1. Ως επιλέξιμα θεωρούνται όλα τα βοοειδή που έχουν 
σημανθεί και καταγραφεί σύμφωνα με τις απαιτήσεις 
για την αναγνώριση και την καταγραφή των ζώων, όπως 
προβλέπονται στον Καν. (ΕΚ) 1760/2000 του Ευρωπαϊ¬ 
κού Κοινοβουλίου και του Συμβουλίου, στον Καν (ΕΕ) 
911/2004 της Επιτροπής και τα οποία δηλώνονται στην 
ενιαία αίτηση ενίσχυσης έτους 2016. 

2. Ο συνολικός αριθμός προσδιορισθέντων για πλη¬ 
ρωμή βοοειδών της εκμετάλλευσης του δικαιούχου, 

προκύπτει λαμβάνοντας υπόψη τα επιλέξιμα δηλωθέ- 
ντα βοοειδή στην ενιαία αίτηση ενίσχυσης 2016, και τα 
επιλέξιμα βοοειδή για τα οποία έχουν επιβεβαιωθεί οι 
όροι επιλεξιμότητας, στο σύνολο των διασταυρούμενων 
μηχανογραφικών και επιτόπιων ελέγχων που λαμβάνουν 
χώρα για τις ανάγκες των άμεσων ενισχύσεων, όπως ορί¬ 
ζονται στο άρθρο 3 της παρούσης. Επισημαίνεται ότι, 
προκειμένου να θεωρηθούν προσδιορισθέντα επιλέξιμα, 
τα επιλέξιμα βοοειδή που έχουν απομακρυνθεί από την 
εκμετάλλευση τη στιγμή των προαναφερόμενων ελέγ¬ 
χων, θα πρέπει η εν λόγω απομάκρυνση να είναι νόμιμη. 

3. Ως επιλέξιμα θεωρούνται τα θηλυκά παραγωγικά 
αιγοπρόβατα (προβατίνες και αίγες) που τηρούν τις απαι¬ 
τήσεις για την αναγνώριση και καταγραφή των ζώων 
όπωςπροβλέπονται στον Καν.(ΕΚ) 21/2004 και στην υπ' 
αριθ. 263493/27.07.2004 (ΦΕΚ 1253, τ.Β') κοινή υπουρ¬ 
γική απόφαση, όπως τροποποιήθηκε από την υπ'αριθ. 
134167/18.4.2011 (ΦΕΚ 823, τ.Β') κοινή υπουργική από¬ 
φαση. 

3.0 συνολικός αριθμός προσδιορισθέντων για πληρω¬ 
μή αιγοπροβάτων της εκμετάλλευσης του δικαιούχου, 
προκύπτει λαμβάνοντας υπόψη τα επιλέξιμα δηλωθέντα 
θηλυκά παραγωγικά αιγοπρόβατα (προβατίνες και αίγες) 
στην ενιαία αίτηση ενίσχυσης 2016 και τα ευρεθέντα 
επιλέξιμα αιγοπρόβατα κατά τους διοικητικούς και επι¬ 
τόπιους ελέγχους όπως ορίζονται στο άρθρο 3. 

Άρθρο 5 
Πληρωμή 

1. Αρμόδιος φορέας για τη χορήγηση της ενίσχυσης 
της παρούσης, ορίζεται ο Ο.Π.Ε.Κ.Ε.Π.Ε. 

2. Το ύψος της ενίσχυσης ανά δικαιούχο υπολογίζεται 
από τη διαίρεση του συνολικού ποσού των 1.683.910 € 
δια του συνολικού αριθμού προσδιορισθέντων επιλέξι¬ 
μων ζώων και τον πολλαπλασιασμό αυτού με τον αριθμό 
των επιλέξιμων ζώων του κάθε δικαιούχου, όπως αυτό 
προκύπτει μετά απάτην ολοκλήρωση των προβλεπόμε- 
νων στο άρθρο 3 ελέγχων και αποτυπώνονται σε απόφα¬ 
ση του Προέδρου του Ο.Π.Ε.Κ.Ε.Π.Ε., η οποία αναφέρει 
τη μοναδιαία αξία της ενίσχυσης ανά επιλέξιμο ζώο. Για 
την ενίσχυση των επιλέξιμων βοοειδών προβλέπεται 
η κατανομή του ποσού των 93.280 € ενώ το υπόλοιπο 
μέχρι το συνολικό διαθέσιμο ποσό του 1.683.910 € κα- 
τανέμεται για τα επιλέξιμα αιγοπρόβατα. 

3. Η Δ/νση Άμεσων Ενισχύσεων και Αγοράς - Τμήμα 
Αειτουργίας Αγοράς και Εφαρμογής Παρεμβάσεων προ¬ 
βαίνει στην αναγνώριση και εκκαθάριση της δαπάνης 
και διαβιβάζει σχετικό φάκελο πληρωμής στην Δ/νση 
Πληρωμών Αγροτικών Ενισχύσεων του ΟΠΕΚΕΠΕ. 

4. Η Δ/νση Πληρωμών Αγροτικών Ενισχύσεων του 
Ο.Π.Ε.Κ.Ε.Π.Ε. προχωρά: 

- στην έκδοση εντολής πληρωμής και 

- στην αποστολή μαγνητικού αρχείου στο χρηματοπι¬ 
στωτικό ίδρυμα για την πίστωση των ατομικών τραπεζι¬ 
κών λογαριασμών των δικαιούχων. 

5. Ο Ο.Π.Ε.Κ.Ε.Π.Ε. υποχρεούται να θέτει στη διάθε¬ 
ση των υπηρεσιών του ΥΠ.Α.Α.Τ. που είναι αρμόδιες 
για τον καθορισμό των λεπτομερειών εφαρμογής της 
εν λόγω ενίσχυσης, κάθε πληροφορία σχετική με την 


πορεία εφαρμογής της ενίσχυσης. Στο πλαίσιο αυτό ο 
Ο.Π.Ε.Κ.Ε.Π.Ε. μεριμνά για τη δημιουργία των κατάλλη¬ 
λων εκτυπωτικών που θα αντλούν κατά περίπτωση τις 
απαραίτητες πληροφορίες από τις βάσεις δεδομένων. 

6. Η εν λόγω ενίσχυση δεν υπολογίζεται σωρευτικά 
με τις λοιπές συνδεδεμένες ενισχύσεις ζωικού κεφαλαί¬ 
ου σύμφωνα με τον Καν (ΕΚ) 1307/2013 του Ευρωπαϊ¬ 
κού Κοινοβουλίου και του Συμβουλίου και τον Καν (ΕΚ) 
639/2014 της Επιτροπής. 

7.0 Ο.Π.Ε.Κ.Ε.Π.Ε. το αργότερο έως τις 30 Σεπτεμβρί¬ 
ου 2017 ενημερώνει τη Δ/νση Κτηνοτροφικών Υποδο¬ 
μών και Μεταποίησης Ζωικών Προϊόντων, τα συνολικά 
καταβληθέντα ποσά ενίσχυσης καθώς και τον αριθμό 
και το είδος των δικαιούχων προκειμένου αυτή να τα 
κοινοποιήσει στην Επιτροπή μαζί με την προβλεπόμενη 
αξιολόγηση της σημαντικότηταςτου μέτρου. 

Άρθρο 6 

Τελικές Διατάξεις 

Η απόφαση αυτή δημοσιεύεται στην Εφημερίδα της 
Κυβερνήσεως. 

Αθήνα, 8 Φεβρουάριου 2017 
Ο Υπουργός Ο Αναπληρωτής Υπουργός 

ΕΥΑΓΓΕΛΟΣ ΑΠΟΣΤΟΛΟΥ ΙΩΑΝΝΗΣ ΤΣΙΡΩΝΗΣ 


Αριθ. 250750 _ (5) 

Καθορισμός ωραρίου εργασίας κλάδων μονίμου 
και με ΣΕΙΔ προσωπικού των Δασικών Υπηρεσιών 
κατά τις απογευματινές ώρες των εργασίμων ημε¬ 
ρών, τις νυχτερινές ώρες, καθώς και τα Σάββατα, 
τις Κυριακές και τις εξαιρέσιμες ημέρες έτους 2017. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ- 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

α) των άρθρων 6 και 280 του ν. 3852/2010 (Α' 87) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης», όπως τροπο¬ 
ποιήθηκε και ισχύει. 

β)Του άρθρου 1 παρ. 6 του ν. 1157/1981 (Α' 126), όπως 
έχει τροποποιηθεί και ισχύει. 

γ)Του άρθρου 23 παρ. 1 και 2 του ν. 1735/1987 (Α' 195) 
«Προσλήψεις στο δημόσιο τομέα, κοινωνικός έλεγχος 
στη δημόσια διοίκηση, πολιτικά δικαιώματα και άλλες 
διατάξεις», όπως τροποποιήθηκε και ισχύει. 

δ) Του άρθρου 41 του ν. 3979/2011 (Α' 138) «Για την 
ηλεκτρονική διακυβέρνηση και λοιπές διατάξεις». 

ε)Τουπ.δ. 65/2011 (Α' 147) «Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυβέρ¬ 
νησης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης, συγ¬ 
χώνευση των Υπουργείων Οικονομίας, Ανταγωνιστικότη¬ 
τας και Ναυτιλίας και Θαλάσσιων Υποθέσεων, Νήσων και 

Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των Γε¬ 
νικών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευμά¬ 
των της Γενικής Γραμματείας Νέας Γενιάς». 

στ) Του ν. 998/1979, (Α' 289) «Περί προστασίας των 
δασών και των δασικών εν γένει εκτάσεων της Χώρας», 
όπως τροποποιήθηκαν και ισχύουν. 

ζ)Του ν. 1845/1989 (Α' 102) «Ανάπτυξη και αξιοποίηση 
της αγροτικής έρευνας και τεχνολογίας - Δασοπροστασία 
και άλλες διατάξεις», όπως τροποποιήθηκε και ισχύει. 

η) Του ν. 3938/2011 (Α' 61), άρθρο 21 «Ενσωμάτωση 
της Ελληνικής Αγροφυλακής στη Δασική Υπηρεσία». 

θ) Του άρθρου 20 του ν. 4024/2011 (Α' 226) «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015», όπως τροποποιήθηκε και ισχύει. 

ΟΤηνπράξη 4του Υπουργικού Συμβουλίου της 06-02- 
2015 (ΦΕΚ Α'24/Α/2015) με την οποία έγιναν δεκτές οι 
παρετήσεις των Γενικών Γραμματέων των Αποκεντρω¬ 
μένων Διοικήσεων της Χώρας. 

κ) Τις διατάξεις του άρθρου 56 του ν. 4257/2014 
(ΦΕΚ 93/Α/2014) «Επείγουσες ρυθμίσεις αρμοδιότητας 
Υπουργείου Εσωτερικών», σύμφωνα με τις οποίες ο Αρ¬ 
χαιότερος Γενικός Διευθυντής ασκεί τα καθήκοντα του 
Γενικού Γραμματέα όταν η θέση είναι κενή. 

2. Τη διάταξη της παρ. 3, στοιχείο δ του άρθρου 1 τηςυπ' 
αριθ.ΔΙΑΔΠ/Γ2γ/οικ/1692/27.06.2006 (Β' 769) απόφασης 
του Υπουργού Διοικητικής Μεταρρύθμισης και Ηλεκτρονι¬ 
κής Διακυβέρνησης «Καθιέρωση ωρών προσέλευσης και 
αποχώρησης των υπαλλήλων των δημοσίων υπηρεσιών 
και των Ν.Π.Δ.Δ.», όπως η ως άνω διάταξη προστέθηκε 
με την υπ'αριθ. ΔΙΑΔΠ/Φ.Β. 10/1492/11.02.2013 (Β' 388) 
τροποποιητική υπουργική απόφαση. 

3. Τις ανάγκες των Δασικών Υπηρεσιών της Αποκεντρω¬ 
μένης Διοίκησης Πελοποννήσου Δυτικής Ελλάδας και Ιο- 
νίου, σε ότι αφορά τόσο την καθημερινή τους λειτουργία 
όσο και την υλοποίηση των προγραμμάτων Δασοπροστα¬ 
σίας και πρόληψης Λαθροϋλοτομιών, την εν γένει εύρυθμη 
και απρόσκοπτη λειτουργία τους, με την κατά το δυνατόν 
άρτια οργάνωση τους και την πλήρη αξιοποίηση του έμψυ¬ 
χου δυναμικού τους, για την αποτελεσματικότερη άσκηση 
των αρμοδιοτήτων που τους έχουν εκχωρηθεί. 

4. Την ανάγκη εργασίας κλάδων μονίμου και με ΣΕΙΔ 
προσωπικού των Δασικών Υπηρεσιών κατά τις απογευμα¬ 
τινές ώρες των εργασίμων ημερών, τις νυχτερινές ώρες, 
καθώς και τα Σάββατα, τις Κυριακές και τις εξαιρέσιμες 
ημέρες, μετά και την ενσωμάτωση της Αγροφυλακής, για 
την άσκηση των αρμοδιοτήτων συνολικά των αντικειμέ¬ 
νων, Δασοπροστασίας και πρόληψη Λαθροϋλοτομιών και 
την εύρυθμη λειτουργία των Δασικών Υπηρεσιών. 

5. Το γεγονός ότι σύμφωνα με τη διάταξη του άρθρου 
90 του π.δ. 63/2005 (Α' 98) «Κώδικας Νομοθεσίας για την 
Κυβέρνηση και τα Κυβερνητικά όργανα», από τις διατά¬ 
ξεις της παρούσας προκαλείται δαπάνη για το τρέχον 
έτος 2017 συνολικού ποσού 1.350.000, η οποία θα κα¬ 
λυφθεί από τους ΚΑΕ 0511,0512 και 0711 του κρατικού 
προϋπολογισμού και από πόρους του πράσινου ταμείου. 


6.Το υπ'αριθ. 149118/5981/05-12-2016 έγγραφο του 
ΥΠΕΝ σχετικά με πρόβλεψη δαπάνης για την υλοποίη¬ 
ση των προγραμμάτων δασοπροστασίας και πρόληψης 
λαθροϋλοτομιών έτους 2017, αποφασίζουμε: 

Α. Καθιερώνουμε την 24ωρη λειτουργία των Δασικών 
Υπηρεσιών της Αποκεντρωμένης Διοίκησης Πελοπον¬ 
νήσου Δυτικής Ελλάδας και Ιονίου, καθορίζοντας ότι το 
σύνολο ή μέρος του μονίμου και του με σχέση εργασίας 
ιδιωτικού δικαίου υπηρετούντος προσωπικού των εν 
λόγω υπηρεσιών, των κλάδων ΔΕ Δασοφυλάκων - Γεω¬ 
τεχνικών ΔΕ Οδηγών και ΔΕ Τεχνικών οδηγών, ΤΕ και ΔΕ 
Τεχνικών Δομικών Έργων, ΤΕ και ΔΕ Εργοδηγών, ΔΕ Τεχνι¬ 
κών Χειριστών Μηχανημάτων, και ΥΕ Υπαλλήλων Δασο¬ 
προστασίας, θα παρέχει εργασία κατά τις απογευματινές 
ώρες των εργασίμων ημερών καθώς και, τις νυχτερινές 
ώρες, τα Σάββατα, τις Κυριακές και τις εξαιρέσιμες ημέ¬ 
ρες προς συμπλήρωση της εβδομαδιαίας υποχρεωτικής 
καθ'όλο το έτος 2017. 

Β. Οι υπάλληλοι των ανωτέρω υπηρεσιών θα μετέχουν 
βάσει προγράμματος του προϊσταμένου της οικείας Δασι¬ 
κής Υπηρεσίας, σύμφωνα με τα ειδικώς καθοριζόμενα ανά 
κατηγορία και κλάδο από το εκάστοτε ισχύον πρόγραμμα, 
Δασοπροστασίας και πρόληψης Λαθροϋλοτομιών. 

Η απόφαση αυτή, ισχύει από τη δημοσίευσή της, στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 23 Δεκεμβρίου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 


Αριθ. 1350 _ (6) 

Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίας του μόνιμου 
προσωπικού και του προσωπικού με σχέση εργα¬ 
σίας ιδιωτικού δικαίου του Γενικού Νοσοκομείου 
Σάμου «Άγιος Παντελεήμων» για το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΩΝ 
ΔΙΑΣΥΝΔΕΟΜΕΝΩΝ ΝΟΣΟΚΟΜΕΙΩΝ 
α) ΓΕΝΙΚΟ ΝΟΣΟΚΟΜΕΙΟ ΣΑΜΟΥ «ΑΓ. 
ΠΑΝΤΕΛΕΗΜΩΝ» β) ΓΕΝΙΚΟ ΝΟΣΟΚΟΜΕΙΟ - 
ΚΕΝΤΡΟ ΥΓΕΙΑΣ ΙΚΑΡΙΑΣ 
(συνεδρίαση 3/2017/θέμα 19) 

Έχοντας υπόψη: 

1. Τις διατάξεις των άρθρων 7 και ΙΟτουν. 3329/2005. 

2. Τις διατάξεις του άρθρου 20 του ν. 4354/2015 (ΦΕΚ 
176 τ.Α') σύμφωνα με τις οποίες «.... για το προσωπικό 
των ΝΠΔΔ και των ΝΠΙΔ η απόφαση καθιέρωσης υπερω- 
ριακής εργασίας εκδίδεται από το Διοικητικό Συμβούλιο 
ή το όργανο διοίκησης ή το εξουσιοδοτημένο από αυτό 
όργανο.... Στις αποφάσεις αυτές καθορίζεται ο αριθμός 
των υπαλλήλων, το χρονικό διάστημα και οι ώρες υπερω- 
ριακής απασχόλησης του μέσα στα όρια των πιστώσεων 
του Προϋπολογισμού τους μη επιτρεπόμενης της επιβά- 

ρυνσης του Προϋπολογισμού Δημοσίων Επενδύσεων. 
Οι ανωτέρω αποφάσεις δημοσιεύονται στην Εφημερίδα 
της Κυβερνήσεως...... 

3. Την υπ' αριθ. Α2β/Γ.Π.92202/23-12-2016 κοινή 
υπουργική απόφαση του Υπουργείου Υγείας (ΦΕΚ 4265/ 
τ.Β'/30-12-2016) με θέμα «Καθιέρωση με αμοιβή υπερω- 
ριακής, νυχτερινής και εξαιρέσιμων ημερών εργασίας 
του μόνιμου προσωπικού και του προσωπικού με σχέση 
εργασίας ιδιωτικού δικαίου των Νοσηλευτικών Ιδρυμά¬ 
των ανά Υγειονομική Περιφέρεια». 

4. Την υπ' αριθ. Α2β/Γ.Π. 95896/23-12-2016 κοινή 
υπουργική απόφαση του Υπουργείου Υγείας (ΦΕΚ 
4265/τ.Β'/30-12-2016) με θέμα «Ενεργείς εφημερίες Χη¬ 
μικών, Βιοχημικών, Κλινικών Χημικών, Βιολόγων, Φαρμα¬ 
κοποιών, Ψυχολόγων, Φυσικών Νοσοκομείων - Ακτινο- 
φυσικών και Κτηνιάτρων των Νοσηλευτικών Ιδρυμάτων 
ανά Υγειονομική Περιφέρεια». 

5. Την υπ' αριθ. 1952/16-01 -2017 (ΑΔΑ ΩΓΑΩ469Η2Ξ- 
944) απόφαση της 2ης ΥΠΕ Πειραιώς και Αιγαίου, με θέμα 
«Κατανομή ανά νοσοκομείο για το 2017 υπερωριακής, 
νυχτερινής και εξαιρέσιμων ημερών εργασίαςτου μόνι¬ 
μου προσωπικού και του προσωπικού με σχέση εργασίας 
ιδιωτικού δικαίου των Νοσηλευτικών Ιδρυμάτων» μετην 
οποία εγκρίνεται για το Νοσοκομείο μας το ποσό των 
342.665,70 €. 

6. Την υπ'αριθ. 1948/16-01-2017 (ΑΔΑΩΒ8Π469Η2Ξ- 
60Η) απόφαση της 2ης ΥΠΕ Πειραιώς και Αιγαίου, 
με θέμα «Κατανομή ανά νοσοκομείο για το 2017 για 
Ενεργείς εφημερίες Χημικών,Βιοχημικών, Κλινικών Χη¬ 
μικών,Βιολόγων,Φαρμακοποιών, Ψυχολόγων, Φυσικών 
Νοσοκομείων - Ακτινοφυσικών και Κτηνιάτρων των Νο¬ 
σηλευτικών Ιδρυμάτων» με την οποία εγκρίνεται για το 
Νοσοκομείο μας το ποσό των 41.899 €. 

Το γεγονός ότι τα ανωτέρω ποσά είναι στα όρια των 
πιστώσεων και έχουν εγγράφει στον Προϋπολογισμό 
του Νοσοκομείου μας συνολικά για 188 άτομα καθώς και 
100.161 ώρες απασχόλησης αναλυτικά ως εξής: 

Α) Απογευματινή υπερωριακή εργασία καθημερινής 
μονίμων υπαλλήλων και υπαλλήλων Ιδιωτικού Δικαίου 
του Νοσοκομείου μας συνολικά για 60 άτομα 14.400 
ώρες καθημερινής υπερωριακής απασχόλησης επιμε¬ 
ριζόμενες για το α' εξάμηνο του έτους 2017 σε 7.200 
ώρες με κόστος 39.000,00 € (ΚΑΕ 0261) και για το β' εξά¬ 
μηνο έτους 2017 σε 7.200 ώρες με κόστος 39.000,00 (ΚΑΕ 
0261) και επιπλέον 23.040 ώρες Υπερωριακής απασχό¬ 
λησης κατά τις νυχτερινές ώρες και κατά τις Κυριακές και 
Εξαιρέσιμες ημέρες επιμεριζόμενες για το α' εξάμηνο 
του έτους 2017 σε 11.520 ώρες με κόστος 57.600€ (ΚΑΕ 
0263) και για το β' εξάμηνο του έτους 2017 σε 11.520 
ώρες με κόστος 57.600 € (ΚΑΕ 0263). 

Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο. Η υπερωριακή 
εργασία κατά τις νυχτερινές ώρες ή κατά τις Κυριακές 
και εξαιρέσιμες ημέρες ορίζεται ανά εξάμηνο στις 96 
ώρες νυχτερινής και 96 ώρες για Κυριακές και εξαιρέσι¬ 
μες ημέρες ανά υπάλληλο σύμφωνα με τις διατάξεις του 
άρθρου 20 του ν. 4354/2015. 

Β) εργασία προς συμπλήρωση του υποχρεωτικού ωρα¬ 
ρίου κατά τις νυχτερινές ώρες καθη μερινών και κατά τις 


Κυριακές και εξαιρέσιμες ημέρες, μονίμων υπαλλήλων 
και υπαλλήλων ιδιωτικού Δικαίου του Νοσοκομείου μας 
συνολικά για 138 άτομα καθορίζεται σε 148.800 ώρες 
επιμεριζόμενες για το α' εξάμηνο του έτους 2017 σε 
37.620 ώρες με κόστος 74.400 € (ΚΑΕ 0263) και για το 
β' εξάμηνο του έτους 2017 σε 37.620 ώρες με κόστος 
74.400 € (ΚΑΕ 0263) 

9.Το γεγονός ότι το Νοσοκομείο μας εφημερεύει όλο 
το μήνα σε 24ωρη βάση και απαιτείται η απασχόληση 
του προσωπικού κατά τις Αργίες - Εξαιρέσιμες και Νύχτες, 
την μεγάλη έλλειψη προσωπικού σε όλες τις υπηρεσίες 
του Νοσοκομείου η ο οποία προϋπήρχε, οξύνθηκε και 
έφτασε σε κατάσταση οριακή μετά τις μαζικές συνταξι¬ 
οδοτήσεις με αποτέλεσμα το εναπομείναντα προσωπικό 
να εργάζεται εξαντλητικά πολλές επιπλέον του ωραρίου 
ώρες καθημερινές, αργίες ακόμη και νύχτες προκειμένου 
οι Υπηρεσίες του Νοσοκομείου να είναι ασφαλείς και 
αδιάλειπτες στο μέγιστο βαθμό, αποφασίζουμε: 

Την έγκριση καθιέρωσης στο Γ.Ν. Σάμου 

α) υπερωριακής απασχόλησης καθημερινής, νυχτερι¬ 
νής και αργιών και 

β) εργασίας προς συμπλήρωση του υποχρεωτικού 
ωραρίου κατά τις νυχτερινές ώρες καθημερινών και κατά 
τις Κυριακές και εξαιρέσιμες ημέρες, συνολικά για 188 
άτομα (συμπεριλαμβανομένων και του επιστημονικού 
προσωπικού) καθώς και 100.161 ώρες απασχόλησης και 
825 εφημέριων, κόστους 342.000 € (ΚΑΕ 0261 και ΚΑΕ 
0263) και των εργοδοτικών εισφορών (ΚΑΕ 0561 -0566) 
κόστους 42.564,70 €, ήτοι συνολικού κόστους 384.564,70 
€ όπως έχουν εγγράφει στον Προϋπολογισμό του Νοσο¬ 
κομείου μας αναλυτικά ως εξής: 

Α) Απογευματινή υπερωριακή εργασία καθημερινής 
μονίμων υπαλλήλων και υπαλλήλων Ιδιωτικού Δικαίου 
του Νοσοκομείου μας συνολικά για 60 άτομα 14.400 
ώρες καθημερινής υπερωριακής απασχόλησης επιμε¬ 
ριζόμενες για το α' εξάμηνο του έτους 2017 σε 7.200 
ώρες με κόστος 39.000,00 € (ΚΑΕ 0261) και για το β' εξά¬ 
μηνο έτους 2017 σε 7.200 ώρες με κόστος 39.000,00 (ΚΑΕ 
0261) και επιπλέον 23.040 ώρες υπερωριακής απασχό¬ 
λησης κατά τις νυχτερινές ώρες και κατά τις Κυριακές και 
Εξαιρέσιμες ημέρες επιμεριζόμενες για το α' εξάμηνο 
του έτους 2017 σε 11.520 ώρες με κόστος 57.600 € (ΚΑΕ 
0263) και για το β' εξάμηνο του έτους 2017 σε 11.520 
ώρες με κόστος 57.600 € (ΚΑΕ 0263). 

Β) Εργασία προς συμπλήρωση του υποχρεωτικού ωρα¬ 
ρίου κατά τις νυχτερινές ώρες καθημερινών και κατά τις 
Κυριακές και εξαιρέσιμες ημέρες, μονίμων υπαλλήλων 
και υπαλλήλων ιδιωτικού δικαίου του νοσοκομείου μας 
συνολικά για 138 άτομα καθορίζεται σε 148.800 ώρες 
επιμεριζόμενες για το α' εξάμηνο του έτους 2017 σε 
37.620 ώρες με κόστος 74.400 € (ΚΑΕ 0263) και για το 
β' εξάμηνο του έτους 2017 σε 37.620 ώρες με κόστος 
74.400 € (ΚΑΕ 0263). 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Σάμος, 8 Φεβρουάριου 2017 

Ο Πρόεδρος του Δ.Σ. 

ΛΑΖΑΡΟΣ ΘΕΟΦΙΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























